LidanRubinov/Halacha-QA huggingface dataset:
שאלה: חייבים לקנות כחול לבן?: האם יש ערך לקניית מוצרים שמיוצרים בישראל דווקא, כלומר, מוצרי "כחול לבן", במקום לקנות מוצר דומה שמיוצר בחו"ל? ואם קניה כחול לבן משמעה איכות ירודה במקצת? האם זו הלכה או "המלצה"?
תשובה: אין חובה לקנות מוצרים כחול לבן, גם אם אין הבדל באיכות המוצר, אולם יש בכך קיום מצוות ישוב ארץ ישראל. ואם מדובר במפעל יהודי, אז גם קיום מצוות 'וחי אחיך עמך'. לכן ודאי שאם אין הבדל משמעותי באיכות המוצר, ראוי לקנות מוצרים כחול לבן.
שאלה: בעניני צניעות הראיה: מובא במשנה ברורה (בסימן עה ס א ס"ק ז ) שישנו איסור הסתכלות באישה ואפילו באצבע קטנה. כמו כן, מובא בגמרא שכאשר לבן אדם יש שתי דרכים, אחת צנועה ואחת לא צנועה (דרך הכובסות) צריך אדם לילך בדרך הצנועה ולא ללכת בדרך הלא צנועה ולעצום עיניים. אשמח אם הרב יוכל לענות לי על 2 שאלות: 1. מתי מותר ללכת למקום לא צנוע, ומה נקרא אין אפשרות אחרת. (למשל האם יאסר ללכת לטיול בחופש במקום מים מחשש שיראה מראות לא צנועים והדבר כיכול "אינו נצרך")? 2. כאשר אדם יוצא לשידוכים, האם יש גדר של פרק זמן בו צריך לצאת בכדי שלא ירבה אדם להרהר, והרי אנחנו מכירים מהציבור החרדי שמרבים לברר לפני הפגישה ע"מ לצמצם את משך ומס הפגישות שיהיה בהם צורך ע"מ להגיע להחלטה. האם זו הדרך בה יש ללכת? אשמח אם הרב יוכל להוסיף מקורות הלכתים.
תשובה: 1. התוס' במסכת ע"ז כותבים שאם הדרך האחרת לוקחת יותר זמן, זה נחשב שאין דרך אחרת. משמע שאין הפירוש של אין דרך אחרת באופן אבסולוטי. 2. כל מה שניתן לברר ולבדוק מראש - ראוי לעשות זאת. אם הציבור החרדי נוהג כך, הוא נוהג בצורה נכונה.
שאלה: ישיבה מעורבת במסעדה ובשבתות ארוח: למה אומרים שאסור לשבת מעורב בחתונה כאשר במסעדות ובשבתות ארוח של הורים באולפנה וכד יושבים מעורב ואף אחד לא אומר שזה אסור? ואם זה גם אסור אז האם יש איסור להזמין משפחה של שכנים לארוחה בשבת כי זה ישיבה מעורבת?
תשובה: בחתונות שהשמחה רבה נהגו להקפיד יותר. בשבתות אירוח של הורים שיושבים משפחות משפחות איני רואה בזה חסרון של צניעות. אם כי שמעתי דעות אחרות, אך לדעתי התכנסות למטרות חינוכיות אינה דומה להתכנסות של שמחה.
שאלה: אפשר להקל כשיטת רבנו תם?: 1) אם אדם נתקע באמצע הדרך ויש לו אפשרות להגיע הביתה חצי שעה אחרי כניסת שבת שזה ממש בשקיעה, האם אז מותר לו להמשיך לנסוע? 2) מתי מתחיל זמן בין השמשות של רבנו תם, והאם אפשר לנהוג לפי שיטתו לעניין צאת שבת או שפה בארץ השיטה שלו לא רלוונטית? כי פה מחשיך 20 דקות אחרי השקיעה 3) בשתי השאלות ששאלתי, האם יש מחלוקת בין אשכנזים לספרדים?
תשובה: יש נוהגים להתחשב בשיטת רבנו תם לחומרא, כגון: להוציא את השבת יותר מאוחר. אולם אין כל אפשרות הלכתית לסמוך על שיטתו לקולא, ואין בכך כל מחלוקת בין אשכנזים לספרדים. אמנם היו קהילות בחוץ לארץ שנהגו כשיטת רבנו תם, ואולי עדיין יש, אך בארץ ישראל אין.
שאלה: גוי של שבת: אני גוי ורוצה להיות גוי של שבת בשכונה שבה אני גר. רציתי לדעת איך אני מציע את השירות הזה בלי לעבור על המצוות שלכם?
תשובה: יש לפנות אל הרב המקומי.
שאלה: בשר וחלב בתבנית סיליקון: א. האם אפשר שלהכשיר תבנית סיליקון שאפו בה מאכלים אסורים. ב. אם אפו בה בשר ולאחריו חלב, האם ניתן לסמוך על הרשב"א שהרב הזכיר באחד השיעורים ולהכשיר עם הגעלה? ג. האם הרב יוכל לפרסם היכן נמצא הרשב"א הזה?
תשובה: א. כבולעו כך פולטו, תכניסו את התבנית כשהיא ריקה לתנור שחומם לאותה מידת חום שאפו לפני כן. ב. לכאורה אפשר לסמוך על הרשב"א, כיוון שאיסור בשר וחלב מדאורייתא הוא רק כאשר בושלו יחד אך אם בושלו בזה אחר זה האסור הוא מדרבנן (חת"ס). אמנם יש להסתפק כיוון שבמקרה זה עיקרו של האיסור מדאורייתא בניגוד לחלב עכו"ם וכדו' שעיקר איסורם מדרבנן, אך לכאורה נראה שבכ"ז אפשר לסמוך על הרשב"א. ג. הרשב"א מובא ביו"ד קכ"א, הטור מביא זאת בשם בעל העיטור וגם הרשב"א סובר כך.
שאלה: תרומות ומעשרות מעצים ציבוריים: בקיבוץ בו אני עובד יש עצי אורן. אספתי צנוברים, האם צריך להפריש תרומות ומעשרות? האם זה מוגדר כהפקר, מצד אחד זה שטח ששייך לקיבוץ אולם מצד שני הם לא אוסרים דבר זה והם הפקירו את הצנוברים. שאלה דומה לגבי עצי זית ביישוב שלי. היישוב מרשה לקטוף, האם הם נחשבים הפקר ולא צריכים הפרשה?
תשובה: אם הם מרשים לכל (עניים, עשירים, בני היישוב ושלא בני היישוב) לאסוף הרי זה הפקר ואין צורך לעשר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: פיתות שנמצאו במקרר בפסח: האם זה נקרא לשון הרע לספר בכיתה שמצאתי פעם אצלנו בפריזר חבילת פיתות בפסח, ולהוסיף ש"את כל הבית ניקו טוב, אבל את הפיתות בפריזר- לא"?
תשובה: אין איסור לספר, סה"כ מדובר בטעות. אך אינני יודע אם זה חכם לספר זאת.
שאלה: שחיטת גדי עם חלב בבטן: אם שוחטים גדי ויש לו עדיין חלב בבטן הוא כשר?
תשובה: הגדי כשר, יש דיונים בהלכה לגבי החלב האם הוא נחשב חלב או לא.
שאלה: לצוות על אהבת ה : כתוב בתורה "ואהבת את ה אלוקיך." איך ה יכול לצוות אותנו לאהוב אותו?
תשובה: הקב"ה נותן לנו חיים. הוא דואג לנו וכל הזמן משגיח עלינו. כל מה שיש לנו זה מאת ה'. את הדברים שהוא הכי אוהב הוא נותן לנו במתנה. ה' משתעשע עם התורה שהיא הדבר שהוא הכי אוהב. אם כן, כל כך קל לנו לאהוב את ה'. המצווה לא אומרת שאנו עושים זאת לא עם לב שמח. מצווה אנו עושים בשמחה ובטוב.
שאלה: איסור נהיגה לנשים וספר על המהר"ל: 1. קיבלתי לידיי 2 ספרים של חוקר בשם "אנדרה נהר". שמות הספרים- "משנתו של המהרל מפראג" ו"קורות עם ישראל באור המקרא". האם הספרים ראויים? האם יש בהם ביקורת המקרא או עירעור על ח? האם המחבר היה איש ראוי וניתן ללמוד מדבריו? 2. תלמידיי שאלוני מהו הדבר הכי חשוב בעולם? האם אכן יש משהו שהוא הכי חשוב או כמה דברים שהם הכי חשובים לנו? 3. רב חרדי ידוע אמר לי ש"אין שום היתר לאישה ללמוד נהיגה". האם זה נכון? מניין האיסור הזה? 4. ה"בבא סאלי" היה מחלק "מים קדושים". הטענה היא שמבחינה כימית - המים רגילים כמו כל מים אבל מבחינה אנרגטית יש במים איזשהו כוח בזכות ברכתו של הצדיק. האם זה נכון? האם מים שאדם צדיק בירך אותם - אכן מסוגלים לרפא ולחולל פלאים? מדוע לא ניתן להסתפק רק? 5. האם הוכח שיש ברכה מיוחדת באוכל של צדיק, ואם חסיד יאכל מהלחם של האדמו"ר תהיה לו פרנסה יותר טובה או ברכה בחיים שלו - יותר ממי שלא אכל מזה? איך ניתן להוכיח דבר כזה?
תשובה: 1. לא מכיר את הספרים. 2. הכי חשוב לקדש שם שמים. 3. אין איסור מפורש. אולי יש תקנה לרבני קהילה מסוימת. ובאמת נראה שענייני צניעות תלויים במנהג הקהילה. במקום שנשים לא נוהגות יש בכך איסור מצד צניעות אולם במקום שכבר הורגלו שנשים יוצאות לעבוד, וכדי לאפשר לנשים לעבוד במקרים רבים צריכים לאפשר לאישה שמטופלת בילדים להיות ניידת, הורגלו נשים לנהוג ואין בכך בעיה של צניעות. 4. אין לנו עסק בנסתרות. אולם ברכת צדיק יכולה לחול בצורות שונות. ברכת צדיק לפעמים קשורה לכך שהצדיק בקדושתו מרומם את החומר שבא איתו במגע. וצורת ההתקשרות בקדושת הצדיק בא דרך זה שאדם ניזון משולחנו של הצדיק. 5. כנ"ל. אי אפשר להוכיח אולם ניתן להאמין ואין בכך אמונה טפילה.
שאלה: בירור לגבי נסיעה אחרי כניסת שבת: 1) אם אדם נתקע באמצע הדרך וכבר נכנסת השבת, האם מותר לו להמשיך לנסוע אחרי כניסת שבת ולהגיע הביתה עד השקיעה ממש או שהוא חייב להפסיק את הנסיעה כמה דקות לפני השקיעה? כמובן שבמקרה הזה אין לו נהג גוי. 2)יש בזה הבדל בין אשכנזים לספרדים?
תשובה: 1. באופן עקרוני, יש לו להפסיק לנסוע כמה דקות לפני השקיעה. אבל כל מקרה לגופו. 2. לא.
שאלה: לימודים עם גוים: רציתי לשאול האם ישנה בעיה הלכתית אמונית ללמוד במוסד אקדמי עם סטודנטים גויים (נוצרים מוסלמים וכד )? מהן ההשפעות העלולות להיגרם כתוצאה מהלימוד המשותף בכיתות? אשמח לקבל מקורות.
תשובה: כל קשר שיכול להתפתח לקשר חברתי וידידות יכול להביא לתוצאות לא רצויות. לכן עם לומדים בקבוצות קטנות ועושים עבודות משותפות מתייעצים זה עם זה, לא כדאי להכנס למצב כזה. אך אם הלימוד הוא באופן שלא נוצר כל קשר לימודי משותף, אזי אפשר למי שיודע שהוא חזק בדרכו ללמוד במסגרת כזו.
שאלה: נהיגה ברכב לפני העברת בעלות - שהחיינו: כעת יש ברשותי רכב שקניתי ושלמתי כבר ואני כבר נוסע בו אולם את העברת הבעלות נבצע רק בעוד כמה ימים אחרי שאסדר ביטוח חובה. האם לברך שהחיינו כעת או להמתין עד ל"העברת הבעלות"? במידה וצריך לברך בעת הת ולא ברכתי עד להעברת הבעלות (לאחר כמה ימים) וכבר נהגתי בו כמה נסיעות - האם לברך שהחיינו?
תשובה: כיוון שמדובר במטלטלין שנמצא תחת ידך, אתה צריך לברך מתי שאתה מקבל את הרכב. גם אם לא ברכת אז אתה עדיין יכול לברך כיוון שאתה עדיין חי את חווית השמחה.
שאלה: התפתחות תולעים בקמח מנופה: הבנתי שבקמח מנופה בטמפ 16 מ ומעלה יכולות להתפתח תולעים. 1. כמה דקות אפשר להשאיר קמח מנופה כך? 2. בדיעבד, לאחר כמה זמן שהקמח כך צריך לזרוק אותו?
תשובה: זמן ההתפתחות הוא בין 12-24 שעות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חשמל וכיבוי גז ביום טוב: אני חוזר בתשובה. 1. יצא לי לעניין בסוגיה של חשמל ביו"ט וראיתי שכמעט כל גדולי צפון אפריקה התירו שימוש בחשמל ביו"ט, אך בארץ הרוב המוחלט מחמיר בדבר אע"פ שמעיקר הדין מותר לדידם ומספרים שהרב משאש התיר שימוש במקרים מסויימים, לדוגמא, כשיש חשש שאדם יפול במדרגות וכו. אם מישהו מבני ביתי אני בחור עושה מעשה כזה ביו"ט מותר לי להנות? שהרי אני לא יכול להגיד שהדבר אסור לגמרי שהרי יש לו על מי לסמוך. 2. קראתי את תשובתו של הרב משה מלכה זצ"ל בשו"ת מקוה המים על היתר כיבוי חשמל ביו"ט והיתרו נראה לי הגיוני. האם מותר לי לכבות את הגז ביו"ט? בפרט אחרי שהוא כתב שם שזה עדיף על השיטה של חימום המים מעל הגז כי אז זה מכבה ישירות ואין לנו חגז בבית וזה יקר.
תשובה: 1. לכתחילה לא נכון להורות בארץ לנהוג כך, כיוון שרוב החכמים בארץ פוסקים שזה אסור, אולם אם כבר נעשה מותר להנות מכך. 2. כיבוי ביו"ט אסור מדרבנן. מה שמותר זה כיבוי בגרמא, או על ידי הרתחת מים מעל הגז או על ידי כיבוי הברז שבמיכל הגז, בתנאי שמיכל הגז במרחק ניכר מהכיריים. אינני מבין כיצד אותו רב התיר כיבוי ביו"ט, אשמח אם תוכל להסביר לי כיצד הוא מנמק זאת.
שאלה: מניין הגיע אברהם אבינו: השאלה שלי היא כזו: אם בתקופת נח העולם הושמד מנין הגיעו אברהם, שרה, הגר, אליעזר ובני דורו של אברהם?
תשובה: נח, אשתו ושלושת ילדיו ניצלו מהמבול. בין אברהם אבינו לנח היו עשר דורות, שבהם העולם התרבה והתפתח חזרה.
שאלה: סגולה נגד קנאה: האם ישנה סגולה נגד קנאה? פסוק, מעשה או עצה כלשהי נגד קנאה באותו רגע וגם בכלליות.
תשובה: הסגולה לקנאה היא שמחה. הסגולה לשמחה היא להיות שמח בחלקו. תלמדי מספר מסילת ישרים את פרק י"א בענין טהרת המידות. את הלימוד תיישמי בכך שתציירי לעצמך את האמונה בהשגחה פרטית. תתרכזי בטוב שיש לך. את בריאה, את נושמת וכד'. זו גם סגולה וגם עבודה כנגד קנאה. במקרים חריגים יש להתרחק ממישהו שיצר הקנאה מאד בוער מולו.
שאלה: השקעה באיגרות חוב ממשלתיות ולפני עיוור: לכבוד הרה"ג דב ליאור שליט"א 1. האם מותר לרכוש איגרות חוב מהמדינה? איגרת חוב היא לכאורה ריבית דאוריתא ללא היתר עיסקא, האם קיים היתר עיסקא? 2. דוור שנדרש ע"י המעסיק להפיץ פרסומת על רשת המוכרת בשר פיגולים או פירסומות הכוללות תמונות בלתי צנועות וכד, שבעצם הפרסומת יש עוון, האם חובה עליו להשמע לזה או לסרב ולהסתכן בפיטורין? 3. היכן יש דיון מקיף בענייני לפני עיוור ומסייע בידי עוברי עבירה בשו"ע או בספר כולל אחר?
תשובה: 1. ישנה תשובה של הרב פרנק, שאין איסור ריבית בהלוואות של המדינה ובנק ישראל כיוון שציבור אינו נחשב מלווה אלא ישות משפטית מופשטת. 2. לכאורה צריך לסרב כדי לא להיות מסייע לדבר עבירה. 3. אין דיון מרוכז בעניין זה אך יש תשובות רבות של אחרונים בנושאים אלו. אתה יכול להיעזר בפרוייקט השו"ת של בר אילן בשביל למצוא את התשובות הרבות.
שאלה: סגולה ללידה קלה - לטבול בחודש תשיעי: יש סגולה ללידה קלה- לטבול בחודש תשיעי במקווה בלי ברכה. יש סיכון בהידבקות בדלקת וכדומה. מה המלצתך?
תשובה: אינני חושב שבטבילה במקוה יש סיכונים של הדבקות, ב"ה כיום המקואות נקיים ועוברים חיטוי מידי יום.
שאלה: תפילות בשעת הלידה: אשמח לדעת איזה תפילות מתפללת היולדת בשעת הלידה? שמעתי שיש תפילה פרק תהילים לכל שלב בלידה. בנוסף, איזה תפילה הבעל מתפלל בשעה שאשתו יולדת?
תשובה: טוב לומר מזמור כ' בתהילים וספר יונה.
שאלה: לא מצליחה להמשיך בתפילותי: אבקש בדחיפות תשובה לשאלה למה פתאום אני לא מצליחה להוציא מהפה אפילו מילת תפילה אחת? אני רוצה להמשיך בתפילות היום יומיות שלי מהסידור מהתהילים ועוד תפילות שהיתי מתפללת מידי יום ופתאום אני מרגישה כאילמת. רוצה להתפלל ולא יכולה לדבר יותר. למה זה קורה. זה גורם לי לצער. מה לעשות? אני רוצה להתפלל ולא מצליחה לחזור לתפילות שלי. אבקש את עזרתכם.
תשובה: תפלה באה ממקום פנימי. יש בנו מקרים רבים בהם יש לנו דחף פנימי אולם אין לנו את הכלים הנכונים לתרגם את הצורך הפנימי לדיבור ממשי. מה שהיית בעבר במקומות שבהם הצלחת להתפלל אינו מבטיח שגם בהווה את באותו מקום. המחשבה שתוכלי לשחזר את מה שהיה בעבר היא אולי המחשבה שתוקעת. לא צריך לנסות לחזור למה שהיה בעבר. צריך להתמקד בהווה ובעתיד. צריך סבלנות. התפלה לא תבוא בכוח. לא צריך לעמוד עם סטופר בכל יום. תניחי לנפשך. תמתיני ששוב מתנת התפלה תנתן לך. התפלה היא מתנה שהקב"ה נתן לנו. מתנות אנו לא דורשים. מתנות אנו שמחים לקבל אולם לא מעבר לכך. לסיום אפנה אותך לספר עולת ראיה לפרקים בריש הספר על עניני תפלה. שם בפרק א' סעיף ג' יש סעיף שנוגע למצבך.
שאלה: גידול זקן על פי הקבלה: א. האם האיסור לגעת בזקן הוא מנהג קבלה שלא שייך כלל למי שלא לומד קבלה או נוהג בקביעות לפיה או שטוב לכל אחד לנהוגו? ב. האם כשהזקן נורא לא אסטטי עדיף לסדרו כי זו חומרה שגורמת לחילול ה (זילזול בבני תורה שכך נראים), אפילו שגידולו חשוב לי?
תשובה: על פי ההלכה אסור להשחית את הזקן בתער אבל שלא בתער מותר לספר את הזקן. ומי שרוצה להדר ולא לספר את הזקן צריך לראות אם ההידור הזה הוא באמת הידור או יש בו חסרונות מצדדים אחרים, ואז מוטב לא להדר.
שאלה: שמירת המזוזות: 1. ברשותנו מספר מזוזות אשר אין לנו כרגע צורך בהם בדירה הנוכחית. היכן הכי טוב לאחסן את המזוזות? האם זה ר לאחסן אותם בארון הבגדים? 2. כל כמה זמן מומלץ לבדוק מזוזות? 3. האם יש צורך לבדוק גם מזוזות שמאוחסנות ולא תלויות?
תשובה: יש לשמור את המזוזות במקום בו לא יקבלו רטיבות וכד'. אפשר לאחסן בארון הבגדים. מזוזות יש לבדוק פעמיים בשבע שנים (כלומר, כל שש שנים בערך). אם יש חשש שהמזוזה נרטבה או התקלקלה יש לבדוק אותה. מזוזה שלא משתמשים בה אין צורך לבודקה. וכדאי שלפני שמשתמשים בה שוב יבדקו אותה.
שאלה: מכירה חופשית של אוצר בית דין: איך מאפשרים למוצרים של אוצר בית דין מכירה חופשית, למה לא מורידים את ההכשר של מפעלים כאלה? מכשילים את הצבור מאוד מאוד.
תשובה: גם אני מצטרף להצעתך וכבר כתבתי בנושא מספר פעמים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אין מערבים שמחה בשמחה בחול המועד: האם השמחה האסורה היחידה בחול המועד היא שמחת ארוסין ונישואין, וכן שמחת חנוכת בית המקדש, (כפי שהיה בימי שלמה, כמובא בגמ מסכת מועד קטן) או שיש עוד שמחות בעייתיות בחול המועד, מדין אין מערבים שמחה בשמחה, וכגון- ארוע יובל לישיבה, ארוע "דינר" לישיבה, מעמד הכתרת רב או דיין, טקס הסמכת רבנים ודינים, ארוע השקה לרגל הוצאת ספר חדש, הכנסת ספר תורה, חנוכת ישוב או בית כנסת או בית מדרש-האם כל הארועים הללו נאסרו בחול המועד, מדין אין מערבים שמחה בשמחה, או שהם מותרים, משום שרק שמחת ארוסין ונישואין נאסרו? עוד רציתי לשאול באותו עניין, אם עברו וערכו סעודת ארוסין או נישואין בחול המועד - האם יצאו ידי חובת הסעודה והשמחה בדיעבד או שצריכים לחזור ולערוך סעודה נוספת לאחר חול המועד?
תשובה: רק סעודת נישואין ואירוסין נאסרו מצד אין מערבין. בנוגע לסעודות שהם רק מנהג, כגון: סעודה בהכנסת ס"ת, התירו משום ששמחת הרגל ושמחת התורה הם אותה שמחה. בנוגע לארועים שאין בהם הלכה של סעודה אלא שרק נהגו לעשות סעודה, הזכירו הפוסקים שמותר. סעודת נישואין שעשו ברגל, מדובר על סעודת שבע ברכות, זאת מותר לעשות. בנוגע לסעודת אירוסין, אין חיוב כלל לעשות סעודה.
שאלה: ציפור טמאה וציפור טהורה: איך אני יכול להבחין בין ציפור טמאה וציפור טהורה? מצוות שילוח הקן חייבת להיעשות כדי לאכול את הביצים? האם אפשר לבשל אותם, אפילו אם יש טיפת דם?
תשובה: לצפור טהורה יש מסורת שהיא טהורה, אין סימנים מוגדרים. אין חובת אכילת ביצים, אלא לקיחתם ואפשר להחזירם לקן לאחר כן. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בירור לגבי שקיעה באירופה: האם באירופה אפשר ביום ששי להמשיך לנסוע אחרי השקיעה, כי שמה לוקח מלא זמן בין השקיעה לצאת הכוכבים?
תשובה: מתחילת השקיעה יש ספק האם זה יום או לילה. מאחר וזה ספק, אין לנסוע במכונית שמא נכנסה שבת.
שאלה: שימוש בטלית שנרכשה לבן זוג - לאחר פרידה: בן זוגי ואני נפרדנו בחודש יולי. לימים נכחתי בהפרשת חלה שם שמעתי מפי הרבנית כי רכישת טלית היא סגולה לזווג הגון וככל שהטלית הגונה יותר - כך הזווג. בערב יום כיפור רכשתי טלית עם כיפת חג וכיפת יום חול. לאחר דין ודברים עם עצמי, הבנתי שכאשר רכשתי אותה, בעתם מחשבותיי היו נתונות לבן הזוג שהיה ועל כן, העברתי לו אותה לשימושו וברכת זווג ראוי ובכוונתי היתה לרכוש טלית אחרת עבורי. היחסים עם בן הזוג עלו על שירטון וכעת הוא אינו רוצה בה משום החשש כי הטלית תקשור בינינו שלא על דרך האמת. ברצוני לדעת מה עלינו לעשות עמה.
תשובה: תתנו אותה מתנה למישהו שכלל לא ידע מכל הסיפור שלכם.
שאלה: בריכה פרטית בשבת: האם מותר להיכנס לבריכה פרטית בחצר פרטית בשבת, האם מותר לשחות? אין אצלינו חשש השקיה ובגד הים מניילון. האם יש הבדל בדין בין אשכנזים לספרדים?
תשובה: יהודי אשכנז נוהגים להימנע מזה.
שאלה: כהן שמחלל שבת: מהו הדין לגבי כהן שאינו שומר תורה ומצוות, ובפרט מחלל שבת בפרהסיא, לגבי העלאתו לספר תורה, האם יש להורות לו לבקש ממנו לצאת מביה"כ עד שיברך העולה הראשון או שמותר להעלותו (מדובר בכהן שאינו מתפלל בקביעות בביה"כ), והאם הדין שונה כשמדובר בכהן יחיד?
תשובה: מותר להעלות אותו לתורה. אם מעלים אצלכם גם מחללי שבת אחרים אז אפשר להעלות גם אותו. אם לא מעלים אצלכם מחללי שבת אחרים אז אל תעלו גם אותו.
שאלה: שמחה קודם לששון או ששון קודם לשמחה: רציתי לשאול למה יש מקומות ר התפילה בהם ששון מופיע לפני שמחה ויש מקומות להיפך, ששמחה מופיעה לפני ששון. ואביא כאן כמה ציטוטים - "אשר ברא ששון ושמחה חתן וכלה", "שמחה לארצך וששון לעירך", "מועדים לשמחה חגים וזמנים לששון". מדוע אם כן לעיתים שמחה קודמת לששון ולעיתים ששון קודם לשמחה? ואגב, במגילת אסתר שמחה באה לפני ששון.
תשובה: הגר"א מסביר שהשמחה היא כשמתחילים דבר חדש. לעומת הששון זה כשמסיימים משהו. לכן ברוב המקומות השמחה קודמת לששון. מתחילים בשמחה. השלמת השמחה היא בששון. אולם לפעמים אנו עומדים בגמר דבר וזו הופעת הששון. וכאן הגמר השל הדבר מעורר יכולת להתחיל דבר מחדש וזה מביא את השמחה. כך שמחת חתן וכלה אנו בחופה רואים סיום של החיפוש ומציאות של השראת שכינה בזיווג שנמצא והושלם. ועתה ניתן להתחיל לשמוח והתחיל בבניית הבית להמשך השתלמות.
שאלה: נסיעה בכביש שזורקים בו אבנים: לאור דברי הזוהר על פרשת נח שמדריך לא לצאת בזמן סכנה ושיש משחית בעיר, עד כמה יש להמנע מלצאת לדרכים בכבישים המועדים לזריקת אבנים?
תשובה: רק במקום שהסכנה מצויה וממשית צריך להמנע מלהכנס אליה. אך אין ידוע לי על כבישים שהם בגדר כזה.
שאלה: סופר סת"ם מגולח: האם נכון שעדיף לקנות תפילין מאדם שלא מתגלח, מדוע?
תשובה: זה לא שייך לעצם כשרות התפילין. אולי יש בזה הידור מצווה.
שאלה: תפילה בכיתה שיש בה נוצרי: אני מורה בבית ספר דתי. בכיתתי לומד ילד נוצרי. מה עלי לעשות בעניני תפילה?
תשובה: אין לחייב אותו להתפלל אך אין איסור אם יתפלל גם הוא איתנו. למשל, גם הוא זקוק לגשם, בריאות וכדו'. ר' סוף זכריה, מלכים א', פרק ח וישעיה נו "כי ביתי בית תפילה ייקרא לכל העמים". נוכחותו ללא תפילה אינה אסורה אולם אם נוכחתו ללא תפילה פוגעת באוירת התפילה עדיף שיצא.
שאלה: איסור אכילת דם עצמי: לגבי דם של עצמי. פעמים רבות כשאני אוכל ארטיק השפתיים נפצעות מעט מהקור, כך שבכל נגיסה נותר שיעור קטן מאוד של דם על הארטיק. האם זה בעייתי וצריך בכל פעם לגרד את הקרח עד שיירד החלק עם הדם או שזה נחשב כמו בליעת דם שיורד מהחניכיים ו ר לאוכלו כך?
תשובה: אם נשאר דם על מאכל יש להוריד את אותו חלק מהמאכל משום מראית עין.
שאלה: פירות ערלה: האם יש דין בטל בששים - או ביותר - בפירות ערלה?
תשובה: ערלה מין במינו עולה באחד ומאתיים, בשאינו מינו באחד בששים, כל זה כשלא מהווה מעמיד, ובערלת ארץ ישראל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הדלקת נרות בלובי מלון: איזה היתר יש להדליק נרות שבת לא במקום סועדה או שינה, כגון, בתי מלון לובי?
תשובה: עדיף להשאיר חשמל בחדר שישנים בו, ולסמוך על השיטות שגם על חשמל אפשר לברך.
שאלה: לשון הרע על ציבור: האם מותר לומר, לדוגמא: "יש מנטורי קרתא שנפגשים עם אויבי ישראל", כשאין היתר מצד לשה"ר לתועלת?
תשובה: אין פה לשון הרע אלא הוקעה של תופעה שהיא נגד התורה, ואזהרת אנשים מהיגררות אחריה.
שאלה: קמח מנופה בטמפרטורה נמוכה: קראתי באחת התשובות באתר שקמח מנופה מתליע בטמפ של מעל 16 מעלות בזמן של בין 12 ל24 שעות. שאלתי היא, האם בטמפ נמוכה יותר, של 4-5 בממוצע, זמן ההתלעה ארוך יותר? אשמח לקבל גם מס שעות מדוייק יותר, ולא בין לבין.
תשובה: אין התפתחות חרקים בטמפרטורה נמוכה (כפי המצויין במכתב). אפילו לאורך זמן. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אפרוחים שמתו בדרך מהחנות: חבר שלי אמר לי שישנה אפשרות לקנות 30 אפרוחים מחנות מסויימת ושאל אותי אם אני מעוניין. אמרתי לו שאשמח אם הוא יקח 20 ואני 10. החבר אמר לחבר שלו לקנות את כל 30 האפרוחים למעננו. עד שהאפרוחים הגיעו אלינו, מתו 16 ונשארו 14 בלבד. אני וחברי רוצים לדעת כמה כל אחד מאתנו סופג בהפסד, וכמה אפרוחים כל אחד יכול לקחת?
תשובה: החלוקה בינכם היתה שליש לך ושני שליש לחברך. את האפרוחים שנשארו יש לחלק על פי אותו יחס. הרב מיכאל יומטוביאן
שאלה: דיני מעשרות רטרואקטיבי: אני מעשר את כספי כבר משך שנים. פשוט (בלי סיבה מיוחדת) לא עישרתי אותו כבר שנתיים ואין לי בדיוק את ההסכומים המדוייקים שהוצאתי ושהכנסתי במשך השנתיים הללו. מה אני אמור לעשות עכשיו בקשר לדיני המעשר שלי, והאם אני צריך לעשר עכשיו איזה שהוא משהו בגלל שלא עישרתי בשנתיים האחרונות?
תשובה: אם אתה רוצה לתקן את העבר, תעשה אומדנא כמה בערך הרווחת ולפי זה תפריש.
שאלה: השגחה במסכת תענית: במסכת תענית הגמרא מסבירה איזו חיה היא משולחת משמים ואיזו לא. ברצוני לשאול, כיצד יתכן שחיה הורגת אדם ללא שתהיה משולחת משמים?
תשובה: הגמרא מתכוונת שכשיש איזה שהוא עונש משמים הקב"ה מעורר את בעלי החיים. כמו שהיה במצרים במכת ערוב, שעוררו את כל החיות לצאת מהיערות ולפשוט על היישוב. הכוונה במשולחות שהיה איזה שהוא כח עליון שעורר אותם, ולא שבאופן טבעי החיה תוקפת אדם.
שאלה: הקדמת לידה לתאריך 10-10-10: אני בחודש תשיעי להריוני שבוע 39 והייתי שמחה מאוד ללדת מחר בגלל התאריך המיוחד ( 10-10-10) האם מותר לעשות זירוז וללדת ביום זה?
תשובה: ראשית אפתח ואומר שעצם נתינת הכבוד לתאריך הלועזי הינו פסול במהותו. זכינו ונתן לנו הקב"ה תאריך של אמת, תאריכי קודש, וראוי ונכון להשתמש בו ורק בו. אינני נכנס לדיון האם יש איסור להשתמש בתאריך הלועזי ומהם הגדרים, אולם ברור שנתינת כבוד לתאריך זה ובמיוחד למעשה עליון כל כך כמו של הורדת נשמה קדושה לעולם - ודאי לא שייך לחלוטין. ולעצם שאלת הזירוז - בזירוז ישנן מספר בעיות הלכתיות ורוחניות: הכנסת האשה לסכנה מסויימת  אגרות משה  לידת תינוק לא בשעה היעודה לו  שו"ת משנה הלכות  וטעמים נוספים. זירוז ניתן להיעשות רק כשהרופאים קובעים כי יש בהמתנה משם סכנה לאם או לעובר. לכן המתיני לרגע הנכון בו תינוקך אמור בעז"ה להיוולד, ובעז"ה תראי ממנו, ומכל צאצאייך, נחת יהודית אמיתית לאורך שנים טובות.
שאלה: ניפוי קמח סויה: כיצד מנפים קמח סויה? ניסיתי בנפה 30 מש וזה לא מצליח. חיפשתי נפות פחות צפופות אך אמרו לי שאין כאלה. שאלה זו חשובה לי מאוד שכן איני יכולה לאכול קמח רגיל מסיבה בריאותית.
תשובה: א. תקני תמיד קמח במקומות איכותיים, דהיינו שנשמרו במקום קריר ובשקית שאת קונה הסתכלי שאין קורים וכדו'. כמו כן, הקנייה במקומות שהתוצרת מתחלפת מהר כך שלא נוצר זמן אחסון ארוך. אין הרבה נגיעות בסויה אלא מאיחסון ממושך. ב. אם יש קורים או חורים בשקית אין לקנות. ג. לסנן בנפה 30-40 מש, מה שנשאר בנפה לשפוך על שלחן לבן, או דף לבן, ומעבירים מעט מעט את הקמח, אם לא מוצאים חרקים אפשר להשתמש בקמח. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תמונת נפטר לאחר פטירתו: אח של חמתי נפטר. הילדים והאחים צילמו אותו לאחר שנותק מכל המיכשור. באחת הדרשות רב כלשהו טען שזה מפר את מנוחת הנפטר. האם זה נכון?
תשובה: אני מסכים שאין ראוי לצלם את המת, כי התורה אמרה שאם משאירים את המת ללא קבורה יש בזה ביזיון. ויש שכתבו שראיית המת מזיקה ומשפילה, אחרי שקודם לכן היתה הנשמה מאירה את פניו. אמנם לומר שזה מפריע את מנוחתו לא ברור לי לגמרי.
שאלה: סיום מסכת ביחידות ובציבור: האם מסיים המסכת יכול ללמוד ביחידות גם את הקטע האחרון המסיים את המסכת ולאחר מכן, נניח לאחר כמה ימים, בסעודת הסיום יאמר שוב את הקטע המסיים את המסכת לציבור - האם זה עדיין נחשב כסיום מסכת לגבי כל העניינים הקשורים בכך, הקדיש, סעודת המצווה וכו?
תשובה: יש להשאיר את השורות האחרונות לסיום במניין.
שאלה: הליך הגירושין: אני אישה ילדה העומדת לפני גירושין. מה עלי לקבל מבעלי חוץ ממזונות?
תשובה: מכיון שאיננו מכירים את נסיבות המקרה לא נוכל לעזור, אך כדאי שתפני ליעוץ מקצועי. כמו כן יתכן שאת זכאית לקבל סיוע משפטי, תוכלי לברר על כך במזכירות בית הדין. הרב מיכאל יומטוביאן
שאלה: הליכת רווקה לקברי צדיקים: האם בחורה רווקה בימי נידתה יכולה ללכת להתפלל בקברי צדיקים שנמצאים בתוך בית קברות (קבר הצדיק לא מבודד, כמו אצל רשב"י וכו )?
תשובה: אין בזה שום בעיה הלכתית. על פי הקבלה יש שנמנעות מללכת לבתי קברות בזמן הנדה.
שאלה: קציצת שער מהאף והאוזן: האם מותר לגבר לקצוץ שער מאף ואוזן אם אשתו טוענת שהדבר דוחה אותה?
תשובה: נראה שזה דבר המקובל לגברים לעשות ולכן לא נראה שיש בזה שום בעיה הלכתית.
שאלה: אדם שגילה שהתפילין פסולות: 1) אדם שהניח תפילין פסולות בבוקר ובהמשך היום גילה שהתפילין פסולות, האם יניח תפילין אחרות עם או בלי ברכה באותו יום? 2) סופר גמר לכתוב את כל המילים ורק אז תייג את המילים, כשר או פסול?
תשובה: 1) יניח עם ברכה, גם אם אדם מניח תפילין כשרות פעמיים ביום, הוא מברך גם בפעם השניה. 2) התפילין כשרות, תיוג אינו צריך להיות כסדרה.
שאלה: הבדל בין שוקולד אופנהיימר בהשגחת הבד"ץ לרבנות: מהו ההבדל (אם ישנו) בין שוקולד צ יפס אופנהיימר בהשגחת הבד"ץ לשוקולד צ יפס של אותה חברה בהשגחת רבנות ירושלים? מהו הרכיב הבעייתי?
תשובה: איני מתמצא בכך. שאל את רבנות ירושלים.
שאלה: זיתים נטושים: האם מותר למסוק זיתים שהערבים נטשו?
תשובה: אם הם נטשו את המטע, יש להניח שהם התייאשו והזיתים הפקר.
שאלה: למסור כלב ל"כלביה": יש לשכנינו כלב בבית. הבית הוא קטן וצפוף ללא חצר. הם רוצים למסור אותו "לכלביה" - מקום ששומרים על הכלבים. ידוע שאחרי זמן מסוים הם הורגים את הכלבים. האם מותר להם לשלוח את הכלב לשם כאשר יש חשש שיהרגו אותו?
תשובה: אין איסור להרוג כלבים אם אין בהם צורך.